தமிழகத் தலைமை அஞ்சல் துறை தலைவர் சார்லெஸ் யோகோ ஆய்வின் பேரில் ராமநாதபுரம் அஞ்சல் கோட்டத்தின் 247-வது கிளை அஞ்சலகம் தனுஷ்கோடியில் இன்று திறக்கப்பட்டது. புயலுக்கு முன் இங்கு இயங்கிய அஞ்சலகத்தில் அஞ்சல்காரராக பணியாற்றிய குருசாமி புதிய அஞ்சலகத்தை திறந்து வைத்தார். கோட்ட கண்காணிப்பாளர் உதய்சிங் தலைமை வகித்தார். கிராமத் தலைவர் செல்லத்துரை, அஞ்சல்துறை அலுவலர்கள் விஜயகோமதி, துளசிதாஸ், நாகராஜன், ரோட்டரி சங்க நிர்வாகி சுடலை, கிருஷ்ணன், முன்னாள் அஞ்சலக அதிகாரி முத்துராமலிங்கம் மற்றும் கிராம மக்கள் இந்த விழாவில் பங்கேற்றனர்.